CELEX: 32013D0104
Language: et
Date: 2013-02-21 00:00:00
Title: 2013/104/EL: Komisjoni rakendusotsus, 21. veebruar 2013 , millega muudetakse otsust 2007/777/EÜ seoses Brasiilia kandmisega selliste kolmandate riikide ja nende osade loetelusse, millest on lubatud liitu importida biltong-/kuivatatud liha ja pastöriseeritud lihatooteid (teatavaks tehtud numbri C(2013) 899 all)  EMPs kohaldatav tekst

23.2.2013   
            
            
               ET
            
            
               Euroopa Liidu Teataja
            
            
               L 51/16
            
         
      KOMISJONI RAKENDUSOTSUS,
   21. veebruar 2013,
   millega muudetakse otsust 2007/777/EÜ seoses Brasiilia kandmisega selliste kolmandate riikide ja nende osade loetelusse, millest on lubatud liitu importida biltong-/kuivatatud liha ja pastöriseeritud lihatooteid
   (teatavaks tehtud numbri C(2013) 899 all)
   (EMPs kohaldatav tekst)
   (2013/104/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat osa, artikli 8 punkti 1 esimest lõiku ning artikli 8 punkti 4,
   ning arvestades järgmist:
   
               (1)
            
            
               Komisjoni 29. novembri 2007. aasta otsuses 2007/777/EÜ, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ, (2) on sätestatud loetelu kolmandatest riikidest ja nende osadest, millest lubatakse liitu tuua lihatooteid ja töödeldud magusid, põisi ja sooli, ning kehtestatakse nõutud töötlemisviisid, et kontrollida sellise sissetoomisega seotud loomade terviseohtu.
            
         
               (2)
            
            
               Otsuse 2007/777/EÜ II lisa 3. osas on sätestatud selliste kolmandate riikide või nende osade loetelu, millest lubatakse liitu importida biltong-/kuivatatud liha ja pastöriseeritud lihatooteid.
            
         
               (3)
            
            
               Brasiilia piirkonnad, millest lubatakse liitu tuua tooteid, mis on saadud koduveiste lihast, mis on läbinud eritöötluse, on praegu loetletud otsuse 2007/777/EÜ II lisa 2. osas.
            
         
               (4)
            
            
               Brasiilia on esitanud komisjonile taotluse, et tal lubataks kõnealustest piirkondadest importida liitu ka biltong-/kuivatatud liha, mis on saadud koduveiste lihast, mis on läbinud eritöötluse.
            
         
               (5)
            
            
               Võttes arvesse komisjonile tutvustatud loomatervise olukorda Brasiilia kõnealustes piirkondades, on asjakohane lubada kõnealustest piirkondadest importida liitu biltong-/kuivatatud liha, mis on saadud koduveiste lihast, mida on töödeldud otsuse 2007/777/EÜ II lisa 4. osas esitatud eritöötluse korra E või F kohaselt.
            
         
               (6)
            
            
               Seepärast tuleks otsust 2007/777/EÜ vastavalt muuta.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/777/EÜ II lisa 3. osas lisatakse Argentinat käsitleva kande järele järgmine kanne Brasiilia kohta:
   
      
                  „BR
               
               
                  Brasiilia BR-2
               
               
                  E või F
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX”
               
            
   Artikkel 2
   Käesolev otsus on adresseeritud liikmesriikidele.
   
      Brüssel, 21. veebruar 2013
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  EÜT L 18, 23.1.2003, lk 11.
   
      (2)  ELT L 312, 30.11.2007, lk 49.